מכון קאהן-סגול-מכבי

מכון קאהן-סגול-מכבי למחקר ולחדשנות (באנגלית: Kahn Sagol Maccabi (KSM)) הוא מרכז לקידום מחקר רפואי ובריאות של מכבי שירותי בריאות.

היסטוריה
המכון נוסד במכבי שירותי בריאות,בשנת 2016, בעזרת תרומתם של מוריס קאהן וסמי סגול, לשם קידום העיסוק במחקר רפואי.

המכון, בראשותה של ד"ר טל פטלון (רופאה מומחית לרפואת משפחה ורפואה דחופה וחוקרת), כולל ארבע מחלקות מחקר בתחומים של: ביג דאטה, ביו-בנק – מאגר הדגימות הביולוגיות הגדול בישראל, מחקרים קליניים ומחקרים אפידמיולוגיים.

למכון שותפויות עם חברות טכנולוגיה, חברות הזנק, מוסדות אקדמיים ומדענים ברחבי העולם, והסכמים לשיתופי פעולה מחקריים עם משרדי הבריאות של מדינות רבות, בהן איחוד האמירויות ובחריין.

פעילויות ושירותים

מחקרים רפואיים
המכון מבקש להביא לשיפורים במערכות הבריאות, באמצעות מחקרים עצמאיים ושיתופי פעולה עם חוקרים בינלאומיים, מוסדות אקדמיים, חברות תרופות, סטארט-אפים וחברות טכנולוגיה.
מאז הקמתו, התבצעו במכון מאות מחקרים, שהובילו לפיתוח כלים עבור מטופלים ורופאים, לשיפור ולשינוי במדיניות הרפואית של מדינות רבות, לרבות בתקופת מגפת הקורונה.
במכון יחידת מחקרים קליניים ויחידת מחקרים אפידמיולוגים.

בין המחקרים שנערכו באמצעות המכון, ניתן לציין:
 מחקרים בנושא מגפת הקורונה - במסגרת המכון נערכו בתקופת מגפת הקורונה מספר מחקרים מדעיים בינלאומיים, שהתבססו על מאגרי המידע של המכון. בהם מחקרים על הדבקה חוזרת בילדים, התחסנות טבעית, דעיכת השפעת החיסון השלישי והשפעת החיסון על הדבקה תוך ביתית.
 מחקר בנושא אבעבועות הקוף - בשנת 2023, פורסם מחקר בנושא אבעבועות הקוף שהתבסס על מידע של המכון.
 מחקר בנושא אוטיזם - בשנת 2023, פורסם מחקר בנושא אבחון מאוחר של אוטיזם.

מאגר מידע רפואי

פעילותו המחקרית של המכון מתבססת על פעילות מחקר עצמאית ועל מאגר הידע הרפואי של מכבי שירותי בריאות, הכולל מסד נתונים שעבר תהליך התממה (אנונימיזציה) של 2.7 מיליון מבוטחים במשך 30 שנים של איסוף נתונים דיגיטלי.

בנוסף למחקרים שהמכון מבצע בעצמו, הוא מאפשר לחוקרים מרחבי העולם לערוך מחקרים, אנליזות וניבוי רפואי, על בסיס מאגר הנתונים.

מחלקת החדשנות והביג דאטה של המכון מבוססת על מאגרי נתונים וטכנולוגיות בינה מלאכותית, ומאפשרת לחוקרים לבצע מחקר, אנליזה וניבוי רפואי.

ביו-בנק
המכון הקים את הביו-בנק הגדול בישראל, מאגר "טיפה למחקר" (Tipa BioBank), למחקר עם יותר ממיליון דגימות שמשמשות למחקרים גנטיים.

זהו מיזם מחקרי, שמטרתו לפתח כלים לגילוי מוקדם של מחלות בעזרת מחקרים גנטיים וביולוגיים.
עיקרו של הפרויקט ביצירת בנק של דגימות ביולוגיות (כגון דם, שתן, ועוד), אשר יאפשר לחוקרים לבצע מחקרים שיובילו להבנה כיצד הפרופיל הגנטי יכול להשפיע על הסיכון לפתח מחלה מסוימת, או על הטיפול בה.

דגימות של "טיפה למחקר" משמשות למחקר במגוון תחומים ובהם: מציאת הקשר בין גנטיקה ובעיות שמיעה, התאמת אישית של טיפול בחולי סרטן, חיפוש סמנים מוקדמים למחלת אלצהיימר, פיתוח בדיקות גנטיות לאפיון סיכון מוגבר למחלות של מערכת העצבים המרכזית ולמחלות מטבוליות ועוד.

פרסומים עיקריים
 Sivan Gazit, et al Hybrid immunity against reinfection with SARS-CoV-2 following a previous SARS-CoV-2 infection and single dose of the BNT162b2 vaccine in children and adolescents: a target trial emulation, The Lancet Microbe, Volume 4, Issue 7, July 2023, Pages e495-e505
 Shapira, G., Patalon, T., Gazit, S. and Shomron, N. Immunosuppression as a Hub for SARS-CoV-2 Mutational Drift, Viruses 2023, 15(4), 855
 Tal Patalon, MD et al, Dynamics of Naturally Acquired Immunity Against Severe Acute Respiratory Syndrome Coronavirus 2 in Children and Adolescents, The Journal of Pediatrics, Volume 257, 113371, June 2023
 Sivan Gazit, et al  Severe Acute Respiratory Syndrome Coronavirus 2 (SARS-CoV-2) Naturally Acquired Immunity versus Vaccine-induced Immunity, Reinfections versus Breakthrough Infections: A Retrospective Cohort Study, Clin Infect Dis. 2022 Aug 24;75(1):e545-e551
 Sivan Gazit, et al  Comparing SARS-CoV-2 natural immunity to vaccine-induced immunity: reinfections versus breakthrough infections, Clinical Infectious Diseases
 Sivan Gazit, et al  The Incidence of SARS-CoV-2 Reinfection in Persons With Naturally Acquired Immunity With and Without Subsequent Receipt of a Single Dose of BNT162b2 Vaccine, Annals of Internal Medicine, May 2022

קישורים חיצוניים

הערות שוליים

מכבי שירותי בריאות
קאהן-סגול